|  |  |
| --- | --- |
| **Leverancetitel** | Anbefalinger om digitaliseringstiltag til fremme af fleksibilitet i vandforsyningen |
| **Leverancenummer** | 5 |
| **Tovholder (ansvarlig aktør)** | [et medlem af DUG’en] |
| **Ansvarlig arbejdsspor** | Arbejdsspor vedr. fleksibilitet |
| **FFD-målsætning(er)** | 5 |
| **Afsluttes** |  |
| **Godkender** | Vand-DUG |

#### Beskrivelse

Udnyttelsen af fluktuerende vedvarende energi fra vind og sol i energisystemet skaber behov for at sikre fleksibilitet i energiforbruget. Der vil derfor være et øget behov for fleksibilitet, særligt i elsystemet. Vandforsynings- og spildevandssystemer kan potentielt bidrage til dette. Det skal derfor undersøges, hvorvidt levering af vand samt spildevandssystemet kan bidrage til fleksibilitet i elsystemet.

#### Opgaver

* Redegørelse af potentialer for fleksibilitet både for vandforsyning og spildevand.
* Beskrivelse af de forudsætninger, der skal være tilstede for realisering af potentialerne. Dette omfatter de økonomiske incitamenter, reguleringsmæssige rammer, tekniske forudsætninger, krav til dataunderstøttelse mv. I forlængelse heraf beskrives de væsentligste barrierer for udnyttelsen af fleksibilitetspotentialerne. Dette opgøres særskilt dels for vandforsyningen og for spildevandssystemet.
* Opstilling og analyse af forslag til tiltag til fremme af fleksibilitet på de to områder, herunder fordele, ulemper og konsekvenser ved tiltag.
* På baggrund af analysen af de overnævnte forslag udarbejdes anbefalinger til fremme af fleksibilitet.

#### Afhængigheder

El-DUG’en og varme-DUG’en gennemfører samme type leverancer og det er oplagt, at der gensidigt søges inspiration og erfaringsudveksles.